Moody’s: Gradering bly voorlopigArgieffoto (Foto: stevepb, Pixabay) Die graderingsmaatskappy Moody’s het toe nié Vrydag ŉ graderingbesluit oor Suid-Afrika bekend gemaak nie. Vrydag was een van die datums op dié maatskappy se kalender waarop hy oor kredietgraderings besluit. Dit beteken Suid-Afrika se staatskuld bly op beleggingsvlak [B-A-A 3 met ŉ negatiewe vooruitsig], wat een vlak bó rommelstatus is. Moody’s gaan na verwagting in November weer ŉ graderingsbesluit neem. Die kredietgraderingsagentskap Standard & Poor’s (S&P) het Suid-Afrika in April vanjaar tot rommelstatus afgegradeer. S&P het toe gesê pres. Jacob Zuma se kabinetskommeling is ŉ risiko vir fiskale en groei-uitkomste. Die kredietgraderingsagentskap Fitch het in dieselfde week ook Suid-Afrika tot rommelstatus afgegradeer met ŉ stabiele vooruitsig. Rommelstatus – oftewel spekulatiewe of niebeleggingsgraad – beteken daar is ’n hoër risiko dat die land nie sy staatskuld sal kan betaal nie. Lees ook: Alles wat jy wil en moet weet van SA se rommelstatus Maak jou finansies só resessie-vry